વિકાસશીલ કે અવિકસિત કહી શકાય તેવા દેશોમાં આંતરરાષ્ટ્રીય એનજીઓ વધુ કાર્યરત હોય છે. આંતરરાષ્ટ્રીય સંબંધોના કેટલાંક નિષ્ણાતોનો એવો મત પણ છે કે વિકસિત દેશો અને નાણાભંડોળ આપનારા દેશોનાં સ્થાપિત હિતો જે-તે વિકસિત કે વિકાસશીલ દેશમાં રહેલા છે તેથી તેઓ ત્યાં આવી સેવાપ્રવૃત્તિઓ કરે છે, કારણ કે આવા દેશોમાં ભરપૂર કુદરતી અને માનવ સંસાધનો રહેલાં છે. ઉપરાંત વસતીનું પ્રમાણ મોટું હોવાથી બજારની ક્ષમતા પણ વધુ છે. મેડિસીન્સ સાયન્સ ફ્રન્ટિયર્સ, ડેનિશ રેફ્યૂજી કાઉન્સિલ, કેર ઈન્ટરનેશનલ, મર્સી કોર્પ્સ વગેરે એનજીઓ આંતરરાષ્ટ્રીય સ્તરે સારી એવી ખ્યાતિ ધરાવે છે.